ශ්‍රී ලංකා ක්‍රිකට් කණ්ඩායමේ බටහිර ඉන්දීය කොදෙව් සංචාරය 2018
ශ්‍රී ලංකා ක්‍රිකට් කණ්ඩායම 2018 ජූනි මාසයේදී බටහිර ඉන්දීය කොදෙව් සංචාරය කළේ ටෙස්ට් තරග තුනකට ක්‍රීඩා කිරීම සඳහා ය. මෙම තරගමාලාව සෝබර්ස්-තිසේරා කුසලානය ලෙස නම් කරන ලදි. මෙම සංචාරයට 2008 අප්‍රේල් මාසයෙන් පසු බටහිර ඉන්දීය කොදෙව්හිදී ශ්‍රී ලංකාව සහභාගී වූ පළමු ටෙස්ට් තරඟය ඇතුළත් වූ අතර කෙන්සිංටන් ඕවල් ක්‍රීඩාංගණයේදී ඔවුන්ගේ පළමු ටෙස්ට් තරගය පැවැත් විය. කෙන්සිංටන් ඕවල් ක්‍රීඩාංගණයේදී පැවැත්වෙන ටෙස්ට් තරගය බටහිර ඉන්දීය කොදෙව්හි පැවැත්වෙන පළමු දිවා/රාත්‍රී ටෙස්ට් තරගය බවටද පත් විය. ටෙස්ට් තරඟ වලට පෙර තුන්දින පුහුණු තරගයක්ද තිබුනි. ටෙස්ට් තරගමාලාව 1-1 ලෙස සම විය.

2018 මැයි 19 වන දින, බටහිර ඉන්දීය කොදෙව් ක්‍රිකට් (CWI) නිවේදනය කළේ ඔවුන් එක් ටෙස්ට් තරඟයක් ඉවත් කර, එයට එක්දින තරඟ කිහිපයක් පැවැත්විය හැකි බවයි. කෙසේ වෙතත් පළමු ටෙස්ට් තරඟයට පෙර දින ජාත්‍යන්තර ක්‍රිකට් කවුන්සිලය තහවුරු කළේ එය තරඟ තුනකින් යුත් ටෙස්ට් තරගාවලියක් වන බවයි. දෙවැනි ටෙස්ට් තරගයේ තෙවැනි දිනය ආරම්භයට පෙර ශ්‍රී ලංකා ක්‍රිකට් කණ්ඩායම පැරණි පන්දුව වෙනුවට නව පන්දුවකින් තෙවැනි දින තරගය ආරම්භ කිරීමට විනිසුරුවන් ගත් තීරණයට විරෝධය පළ කළේය. දිනේෂ් චන්දිමාල්ගේ නායකත්වයෙන් යුත් ශ්‍රී ලංකා ක්‍රිකට් කණ්ඩායම, ටෙස්ට් තරගයේ තුන්වන දිනයේදී පිටිය භාර ගැනීම ප්‍රතික්ෂේප කළ අතර, පන්දුව වෙනස් කිරීම පිළිබඳ එකඟ නොවීම පෙන්නුම් කිරීම හේතුවෙන් පැය දෙකක කාලයක් ප්‍රමාද වීමට හේතු විය. “පන්දුවේ තත්ත්වය වෙනස් කිරීමේ” වරදට අයිසීසීය චන්දිමාල්ට චෝදනා කළේය. චන්දිමාල් චෝදනාවට නිවරදකරු බවට ප්‍රකාශ කලේය. තුන්වන තරඟයට පෙර, ICC විසින් ඔහුට එක් ටෙස්ට් තරඟයක් තහනම් කරන ලද අතර, එම තීරණයට එරෙහිව චන්දිමාල් අභියාචනයක් ඉදිරිපත් කළේය. ICCය චන්දිමාල්ගේ අභියාචනය ප්‍රතික්ෂේප කළ අතර, එක් තරඟයක තහනම තහවුරු විය. ශ්‍රී ලංකා ක්‍රිකට් ආයතනය විසින් චන්දිමාල්ගේ නොපැමිණීම හේතුවෙන් තරගාවලියේ තුන්වන ටෙස්ට් තරගයේ නායකයා ලෙස සුරංග ලක්මාල් නම් කර තිබේ. ඔහු ටෙස්ට් තරඟයකදී ශ්‍රී ලංකාවේ නායකත්වය දරන දහසය වන ක්‍රීඩකයා බවට පත්විය.

සංචිත 

සංචාරයට පෙර ධනංජය ද සිල්වා මුලින් ඔහුගේ පියාගේ අභාවයත් සමඟම ශ්‍රී ලංකා කණ්ඩායමෙන් ඉවත් විය. කෙසේ වෙතත්, පළමු ටෙස්ට් තරඟයට පෙර ඔහු නැවත සංචිතයට පැමිණියේය. දෙවන ටෙස්ට් තරඟයට පෙර ඇන්ජලෝ මැතිව්ස් සහ ළහිරු ගමගේට ඉතිරි තරඟමාලාව සඳහා වූ ශ්‍රී ලංකා සංචිතයෙන් ඉවත් කර තිබූ අතර ඒ වෙනුවට ධනුෂ්ක ගුණතිලක සහ දසුන් ශානක කණ්ඩායමට ඇතුළත් කර තිබේ. බටහිර ඉන්දීය කොදෙව් සංචිතයට කිමෝ පෝල් ආදේශ කිරීමත් සමඟ ෂිම්රොන් හෙට්මියර් අසනීප හේතුවෙන් අවසන් ටෙස්ට් තරගාවලියෙන් ඉවත් විය. තුන්වන සහ අවසාන ටෙස්ට් තරඟයට පෙර හැසිරීම් ගැටලු හේතුවෙන් ශ්‍රී ලංකාවේ ජෙෆ්රි වැන්ඩර්සේව සංචිතයෙන් ඉවත්කර නැවත මව්‍රට බලා පිටත් කොට හැරීය.

පලමු ටෙස්ට් තරගය

දෙවන ටෙස්ට් තරගය

තෙවන ටෙස්ට් තරගය

සටහන්